TSG Entertainment

TSG Entertainment (zināma arī vienkārši kā TSG) ir ASV kino finansēšanas uzņēmums, ko 2013. gadā dibināja Čips Sīligs, un tā galvenā mītne atrodas Ņujorkā. TSG dibināts pēc filmas "Vecāku vadlīnijas" (Parental Guidance, 2012) iznākšanas ASV kinoteātros, lai aizstātu Dune Entertainment, kad Dune neatjaunoja līgumu ar 20th Century Fox.

Fox meklēja jaunu ilgtermiņa projektu līdzfinansējuma partneri un noslēdza līgumu ar TSG Entertainment. TSG kopš 2022. gada ir arī līdzfinansējuma partneris kinokompānijai Sony Pictures Motion Picture Group. TSG ir kompānijas The Seelig Group meitas uzņēmums. Logotipā attēlots vīrietis ar loku, kas šauj bultu cauri duci cirvju galviņu, atsaucoties uz Odiseja varoņdarbu Homēra "Odiseja" 21. dziedājumā.

 Vēsture 
Finansēšanas uzņēmumu dibināja bijušais Dune Entertainment partneris Čips Sīligs ar kontrolpaketi no Magnetar Capital un papildu finansējumu no Seelig un citiem. Sīligs pameta Dune 2011. gada maijā, lai dibinātu jaunu finansēšanas uzņēmumu.

2015. gada novembrī Ķīnas kinostudija Bona Film Group ieguldīja TSG 235 miljonus ASV dolāru.

Tā kā The Walt Disney Company 2019. gada 20. martā iegādājās 21st Century Fox (izņemot atsevišķas vienības), Disney pārņēma TSG sadarbības līgumu ar 20th Century Fox (tagad 20th Century Studios). 2023. gadā TSG iesūdzēja tiesā Disney, par līguma pārkāpumu attiecībā uz 20th Century Studios finansētajām filmām, izplatot tās straumēšanas platformās.

 Filmas 
Pirmā TSG līdzfinansētā filma ir "Cietākais rieksts" (2013). Tālāk seko nepilnīgs saraksts ar finansētajām filmām pēc gadiem.

2013
"Transā", "Praktikanti", "Karstais pārītīs: apbruņotas un apburošas" (The Heat), The Way, Way Back, "Vilknadzis", "Pērsijs Džeksons: Monstru jūra", "Pietiek runāt" (Enough Said), "Advokāts", "Grāmatu zagle" (The Book Thief) un "Voltera Mitija slepenā dzīve".

2014
"Relikviju mednieki", "Dieva dēls" (Son of God), "Viesnīca "Diženā Budapešta"", "Atriebība sieviešu gaumē", "X-cilvēki: Bijušās nākotnes dienas", "Vainīgas ir zvaigznes" (The Fault in Our Stars), "Pērtiķu planētas atmoda", "Kreisie poliči" (Let's Be Cops), "Piliens", "Labirinta skrējējs", "Neatrodamā", "Putncilvēks", "Mežone", "Exodus: Dievi un Valdnieki" un "Nakts muzejā: Kapenes noslēpums".

2015
"Nolaupītā 3" (Taken 3), "Kingsman: Slepenais dienests", "Vēl viena vislabākā eksotiskā viesnīca Kliņģerīte", "Ilgākais ceļojums", "Tālu no trokšņainā pūļa" (Far from the Madding Crowd), "Poltergeists" (Poltergeist), "Spiegs", "Papīra pilsētas", "Fantastiskais četrinieks", "Hitman: Aģents 47" (Hitman: Agent 47), "Labirinta skrējējs: Ugunskristības", "Marsietis", "Spiegu tilts", "Viktors Frankenšteins", "Alvins un burunduki: Diženais burunduļojums" un "Džoja".

2016
"Dedpūls", "Slēpes pa gaisu" (Eddie the Eagle), "Sabrukums", "X-cilvēki: Apokalipse", "Neatkarības diena: Atdzimšana", "Tiek meklētas partneres kāzām", "Mis Peregrīnas nams brīnumbērniem", "Kaimiņos ar spiegiem", "Kāpēc viņš?" un "Vienādojums ar nezināmajiem".

2017
"Logans", "19. galdiņš", "Svešais: Covenant", "Karš par Pērtiķu planētu", "Kingsman: Zelta aplis", "Kalns starp mums" (The Mountain Between Us), "Ardievu, Kristofer Robin" (Goodbye Christopher Robin), "Slepkavība Austrumu ekspresī", "Ūdens forma", "Izklaides karalis" un "Slepenie dokumenti"

2018
"Labirinta skrējējs: Pretnāves zāles", "Sarkanais zvirbulis", "Ar mīlestību, Saimons" (Love, Simon), "Dedpūls 2", "Tumšākie prāti" (The Darkest Minds), "Plēsoņa: Atjaunots", "Vecais vīrs un šaujamais", "Grūtie laiki viesnīcā "El Royale"", "Vai spēsi man kādreiz piedot?", "Bohēmista rapsodija", "Atraitnes" un "Favorīte".

2019
"Puika, kas kļūtu par karali" (The Kid Who Would Be King), "Alita: Kaujas eņģelis", "Sekas" (The Aftermath), "X-cilvēki: Tumšais Fēnikss" (pirmā filma pēc Fox un Disney apvienošanās), "Gatavs vai nē", "Uz zvaigznēm", "Lūsija debesīs", "Trusis Džodžo", "Terminators: Tumšais liktenis" un "Lemāna-'66: Lielais izaicinājums".

2020
"Zem ūdens" (Underwater), "Lejup no kalna", "Mežonīgās dabas balss", "Jaunie mutanti" un "Tukšais vīrs".

2021
"Klejotāju zeme", "Sieviete logā" (The Woman in the Window), "Džungļu kruīzs" (pirmā sadarbība ar Walt Disney Pictures), "Brīvais", "Nakts nams", "Pēdējais duelis", "Nelabojamais Rons" (pirmā animācijas filma), "Brieža ragi", "Vestsaidas stāsts", "Murgu aleja" un "The King's Man: Pirmā misija"

2022
"Nāve uz Nīlas", "Kur vēži dzied" (pirmā sadarbība ar Sony Pictures Motion Picture Group), "Ložu ekspresis", "Skat, kā viņi bēg", The Woman King, "Lils, Lils, Krokodils!", "Inišerinas Banšī", "Ēdienkarte", "Avatars: Ūdensceļš" un "Vīrs, vārdā Oto".

 2023
"65: Iznīcības robeža" (65), "Pāvesta eksorcists" (The Pope's Exorcist), "Bubulis" (The Boogeyman), "Nekā personīga", "Gran Turismo. No spēles līdz trasei", "Stabilizators 3: Pēdējā nodaļa", "Muļķu nauda", "Pārdabiskais Venēcijā", "Pateicības diena", "Napoleons", "Nabaga radības", "Mīlu tevi ienīst" (Anyone but You) un "Mēs visi svešinieki".

2024
"Tīklmadāma", "Spoku mednieki: Sasaluma impērija", "Omen: Pirmais pareģojums" (The First Omen), "Pērtiķu planētas karaliste", "Sliktie puiši: Brauc vai mirsti", "Laipnības veidi", "Dedpūls & Vilknadzis", "Manas laimes lauskas", "Svešais: Romulus", Saturday Night, "Venoms: Pēdējā deja", "Īstas sāpes", "Mednieks Kreivens" un "Bobs Dilans: Pilnīgi nezināms".

2025
"Amatieris" un Tron: Ares

 Atsauces 

 Ārējās saites 


Kategorija:ASV uzņēmumi